കൊക്കയാര് ഉരുള്പൊട്ടല്: നാലുവയസുകാരന്റെ മൃതദേഹം കണ്ടെടുത്തു പീരുമേട്: കൊക്കയാര് മാക്കൊച്ചിയില് ഏഴുപേരുടെ ജീവനപഹരിച്ച ഉരുള്പൊട്ടലില് കാണാതായ നാലുവയസുകാരന്റെ മൃതദേഹം വീടിനോടു ചേര്ന്ന് മണ്ണിനടിയില്നിന്നു കണ്ടെത്തി. പുതുപ്പറന്പില് ഷാഹുലിന്റെ മകന് മുഹമ്മദ് റിസ്വാന്റെ സച്ചു മൃതദേഹമാണ് കണ്ടെ ത്തിയത്. ഇന്നലെ രാവിലെ 11.15 ഓടെയാണ് സച്ചുവിന്റെ മൃതദേഹം കിട്ടിയത്.ഉരുള്പൊട്ടലില് കാണാതായ ആറുപേരുടെ മൃതദേഹങ്ങള് ഇവിടെനിന്ന് ഞായറാഴ്ച കണ്ടെടുത്തിരുന്നു. ബന്ധുവിന്റെ വിവാഹത്തിനെത്തിയ ഫൗസിയ, മക്കളായ അമീന് 10, അംന 7, ഫൗസിയയുടെ സഹോദരന്റെ മക്കളായ അഫ്സാന, അഫിയാന, ചിറയില് ഷാജി എന്നിവരുടെ മൃതദേഹങ്ങളാണ് ഞായറാഴ്ച കണ്ടുകിട്ടിയത്. ചിറയില് ഷാജിയുടെ മൃതദേഹം ഒഴുക്കില്പ്പെട്ട നിലയില് മണിമലയാറ്റില് മുണ്ട ക്കയം ഭാഗത്തുനിന്നാണ് കണ്ടെത്തിയത്. ഇന്നലെ രാവിലെയാണ് തെരച്ചില് പുനരാരംഭിച്ചത്. നാട്ടുകാരും വിവിധ സേനകളിലെ ഉദ്യോഗസ്ഥരും തെരച്ചിലില് സജീവമായിരുന്നു.